ચંપારણ : બિહારમાં ચૂંટણીની જાહેરાત થયા બાદ કોંગ્રેસનાં રાષ્ટ્રીય ઉપાધ્યક્ષ રાહુલ ગાંધીએ ચંપારણમાં પ્રથમ રેલી સંબોધી હતી. આ રેલીમાં જો કે લાલુ અને નીતીશ આવ્યા નહોતા. લાલુનો પુત્ર તેજસ્વી યાદવ રાહુલની સાથે મંચ પર હાજર રહ્યો હતો. રાહુલ જ્યારે શનિવારે બપોરે પટના એપોર્ટ પર પહોંચ્યા તો બિહારનાં મુખ્યમંત્રી નીતીશ કુમારે તેની આગેવાની કરી હતી. કોંગ્રેસ અને લાલુ બંન્નેએ બિહારમાં નીતીશ કુમારને મુખ્યમંત્રી પદનાં ઉમેદવાર જાહેરા કર્યા છે.